Gediminas Kirkilas

Gediminas Kirkilas (* 30. august 1951, Vilnius† 20. apríl 2024, Vilnius) bol litovský politik, člen sociálnej demokracie a bývalý premiér Litvy.

 Život a vzdelanie 
Kirkilas pochádzal z akademickej rodiny, mal šesť súrodencov. Po maturite vo Vilniuse (1969) a po vykonaní základnej vojenskej služby (19691972) pracoval v rokoch 19721978 ako reštaurátor. Potom do roku 1982 študoval politológiu na Vysokej škole komunistickej strany vo Vilniuse.

V roku 2004 ukončil Gediminas Kirkilas magisterské štúdium na International Business School Vilniuskej univerzity.

So svojou ženou Liudmilou mal dve dospelé deti. Kirkilas hovoril popri litovčine aj po anglicky a po rusky.

 Politická kariéra 
Gediminas Kirkilas bol činný v rôznych výboroch litovskej Komunistickej strany (Lietuvos komunistų partija). Od roku 1989 pracoval po boku prvého sekretára ústredného výboru, Algirda Brazauska, jedného z „otcov“ nezávislosti a neskoršieho prezidenta a premiéra krajiny. Brazauskovi zostal verný ako osobný referent aj po vyhlásení nezávislosti Litvy.

V Demokratickej strane práce Litvy (LDDP), premenovanej komunistickej strany Litvy sa stal prvým zastupujúcim predsedom strany (19911996), následne bol členom predsedníctva (19962001). Po zlúčení LDDP s LSDP (Lietuvos socialdemokratų partija, Sociálnodemokratická strana Litvy) bol zvolený za jedného zo zastupujúcich predsedov LSDP.

Od roku 1992 sedel Kirkilas za sociálnych demokratov v litovskom parlamente Seimas. Špecializoval sa na bezpečnostnú a zahraničnú politiku. Ako predseda Národného bezpečnostného výboru (19921996) mal rozhodujúci vplyv na vytváranie národnej bezpečnostnej stratégie. Po parlamentných voľbách 2000 sa stal predsedom zahraničného výboru. Po voľbách v roku 2004 nasledovalo jeho vymenovanie ministrom obrany.

Po Brazauskovej demisii z postu predsedu strany bol Kirkilas zvolený (na Brazauskovo odporúčanie) 19. mája 2007 na 28. zjazde strany so zreteľnou väčšinou novým predsedom.

 Ministerský predseda Litvy 
Bol menovaný 4. júla 2006 po Zigmantovi Balčytisovi dočasným premiérom, dlho nemohol zohnať dostatočnú podporu v Seimase. Kirkilas zvládol získať potrebnú podporu Seimasu 4. júla 2006. Z funkcie litovského predsedu vlády odstúpil 27. novembra 2008 po parlamentných voľbách, a uvoľnil tak miesto Andriusovi Kubiliusovi.

 Vyznamenania 

 odkaz=Soubor:LTU_Order_of_Vytautas_the_Great_-_Officer's_Cross_BAR.png|60x60bod dôstojník Radu Vitolda Veľkého – Litva, 3. februára 2003 
 odkaz=Soubor:POR_Ordem_do_Merito_Gra-Cruz_BAR.svg|60x60bod veľkokríž Radu za zásluhy – Portugalsko, 29. mája 2003 
 odkaz=Soubor:LTU_Order_of_the_Cross_of_Vytis_-_Commander's_Cross_BAR.svg|60x60bod komtúr Radu Vytisovho kríža – Litva, 30. marca 2004 
 odkaz=Soubor:EST_Order_of_the_Cross_of_Terra_Mariana_-_2nd_Class_BAR.png|60x60bod Rad kríža zeme Panny Márie II. triedy – Estónsko, 30. septembra 2004 
 odkaz=Soubor:POL_Order_Zaslugi_RP_kl1_BAR.svg|60x60bod veľkokríž Radu za zásluhy Poľskej republiky – Poľsko, 8. mája 2009
 odkaz=Soubor:ITA_OMRI_2001_GC_BAR.svg|60x60bod rytier veľkokríža Radu za zásluhy Talianskej republiky – Taliansko, 14. januára 2019 

 Referencie 

 Iné projekty 

 Externé odkazy 
 Jeho rozhovor v Hospodářských novinách

 Zdroj 

Kategória:Litovskí politici
Kategória:Členovia Seimasu
Kategória:Ministri obrany Litvy
Kategória:Predsedovia vlády Litvy
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia veľkokríža Radu za zásluhy Poľskej republiky
Kategória:Nositelia veľkokríža Radu za zásluhy (Portugalsko)
Kategória:Nositelia Radu Vytisovho kríža
Kategória:Nositelia Radu kríža zeme Panny Márie
Kategória:Absolventi Vilniuskej univerzity
Kategória:Osobnosti z Vilniusu